สธ.เปิดมหกรรมอีสาน ต้านภัยมะเร็งท่อน้ำดี
เว็บไซต์กระทรวงสาธารณสุข,นพ.อำนวย กาจีนะ อธิบดีกรมควบคุมโรคร่วมกับภาคีเครือข่าย ทั้งภาครัฐ เอกชน องค์กรปกครองส่วนท้องถิ่น และภาคประชาชน เปิดมหกรรม วาระอีสานต้านภัยมะเร็งท่อน้ำดี กับมูลนิธิมะเร็งท่อน้ำดีสัญจร ครั้งที่ 34 ตามยุทธศาสตร์ กำจัดพยาธิใบไม้ตับ ลดมะเร็งท่อน้ำดี วาระแห่งชาติ ที่เทศบาลเมืองศิลา รพ.ศรีนครินทร์ ม.ขอนแก่น อ.เมือง จ.ขอนแก่น,นพ.อำนวย กาจีนะ อธิบดีกรมควบคุมโรค กระทรวงสาธารณสุข เผยถึงสถานการณ์โรคมะเร็งท่อน้ำดีว่า ทั่วประเทศมีผู้เสียชีวิตด้วยโรคนี้ปีละกว่า 20,000 คน เกินครึ่งเป็นประชาชนในภาคอีสานและยังพบอีกว่าประชาชนในภาคอีสานกว่า 6 ล้านคนเป็นกลุ่มที่เสี่ยงต่อการเป็นมะเร็งท่อน้ำดี เนื่องจากประชาชนยังไม่เลิกกินปลาน้ำจืดมีเกล็ดดิบ,ทั้งนี้ กระทรวงสาธารณสุขร่วมกับมูลนิธิมะเร็งท่อน้ำดีสัญจรเปิดมหกรรม วาระอีสานต้านภัย มะเร็งท่อน้ำดี ครั้งที่ 34 กำหนดเป็นยุทธศาสตร์ ทศวรรษการกำจัดปัญหาพยาธิใบไม้ตับ ลดมะเร็งท่อน้ำดี ระดมความร่วมมือจากทุกภาคีเครือข่าย ทั้งภาครัฐ เอกชน องค์กรปกครองส่วนท้องถิ่น และภาคประชาชน เดินหน้านโยบายในการกำจัดพยาธิใบไม้ตับและลดมะเร็งท่อน้ำดี ใช้ 5 มาตรการเชิงรุกในระดับชุมชนเพื่อสร้างเสริมสุขภาพและป้องกันควบคุมโรคมะเร็งท่อน้ำดี ประกอบด้วย 1.การคัดกรองสุขภาพ โดยตรวจคัดกรองพยาธิใบไม้ตับจากอุจจาระ ให้การรักษาถ้าตรวจพบพยาธิใบไม้ตับ และตรวจคัดกรองตรวจอัลตราซาวนด์ผู้ที่มีอายุ 40 ปีขึ้นไปที่โรงพยาบาลชุมชน เมื่อพบว่าป่วยต้องส่งต่อเข้ารับการรักษาผ่าตัด 2.ให้ความรู้ปรับเปลี่ยนพฤติกรรมสุขภาพประชาชนในชุมชนและนักเรียนในโรงเรียน ทั้งในและนอกระบบให้มีพฤติกรรมไม่กินปลาน้ำจืดเกล็ดขาวดิบ ถ่ายลงส้วม 3.จัดการสิ่งแวดล้อม สิ่งปฏิกูล โดยชุมชนเข้ามามีส่วนร่วมให้คน สัตว์ สัตว์รังโรคปลอดพยาธิ 4.มีข้อมูลระบาดวิทยาและระบบฐานข้อมูลพยาธิใบไม้ตับและมะเร็งท่อน้ำดีครบวงจรและครอบคลุมถึงระดับชุมชน และ 5.การพัฒนาคุณภาพชีวิตผู้ป่วยมะเร็งท่อน้ำดีโดยทีมหมอครอบครัว ได้รับยาที่ดีมีการผสมผสานการดูแลทั้งการแพทย์แผนปัจจุบันและการแพทย์แผนไทย สอบถาม ข้อมูลเพิ่มเติมได้ที่สายด่วนกรมควบคุมโรค โทร. 1422.
นพ.อำนวย กาจีนะ อธิบดีกรมควบคุมโรคร่วมกับภาคีเครือข่าย ทั้งภาครัฐ เอกชน องค์กรปกครองส่วนท้องถิ่น และภาคประชาชน เปิดมหกรรม วาระอีสานต้านภัยมะเร็งท่อน้ำดี กับมูลนิธิมะเร็งท่อน้ำดีสัญจร ครั้งที่ 34
อำนวย กาจีนะ,อธิบดีกรมควบคุมโรค,ต้านภัยมะเร็งท่อน้ำดี,กระทรวงสาธารณสุข,มูลนิธิมะเร็งท่อน้ำดี,โรคมะเร็งท่อน้ำดี,ขอนแก่น,ข่าว,ทีมข่าวภูมิภาค,ไทยรัฐฉบับพิมพ์